સોમનાથ મંદિરમાં પ્રવેશ વખતે હવે બિનહિન્દુઓની નોંધ એક ચોપડામાં કરવામાં આવે છે. જૂન 2015માં જ આ નિયમ આવ્યો છે. દેશમાં અન્ય પણ ઘણા ધર્મસ્થાનો છે, જ્યાં કોને પ્રવેશ આપવો, કોને ના આપવો તેના નિયમો છે. ગુજરાતમાં ચૂંટણીનો માહોલ છે એટલે રાહુલ ગાંધીની સોમનાથ મુલાકાત અને રજિસ્ટરમાં તેમનું નામ કોણે લખી નાખ્યો તેનો વિવાદ થયો. પણ આ પ્રકારના વિવાદો વધુ તો પ્રસિદ્ધ જગન્નાથ પુરીના મંદિરમાં થયેલા છે, કેમ કે સદીઓથી અહીં બિનહિન્દુઓ સામે પ્રતિબંધ રહ્યો છે.